OpenLLM-France/wikimedia huggingface dataset:
# Beatriz Parejo Alonso

Beatriz Parejo Alonso (l'Hospitalet de Llobregat, 23 d'octubre de 1987) ha estat una jugadora i entrenadora de softbol catalana. Va acabar la seva trajectòria esportiva al CB Viladecans i també sent l'encarregada de la tecnificació de les llançadores dels equips sub 15 i sub 18 de la Federació de Navarra i del CB Viladecans.
Va formar part de diferents clubs d'àmbit nacional i estatal; l'Hercules l'Hospitalet, on es va iniciar com a jugadora en aquest esport, el CB Viladecans, el CBS Sant Boi, l'Atlético San Sebastián i el CBS Rivas de Madrid. A nivell internacional ha jugat als equips italians Old Parma, Caserta i La Sestese.
Va anunciar la seva retirada el passat 3 de març de 2024.

## Palmarès nacional

Ha estat sis vegades campiona de la lliga nacional de softbol. Amb el CS Viladecans al 2010 i 2011, amb el CBS Sant Boi al 2013, amb l'Atlético San Sebastián al 2018 i amb el CB Rivas de Madrid al 2019 i 2020.
Ha guanyat la Copa de la Reina en nou ocasions. Amb el CS Viladecans el 2010 i 2011, amb el CBS Sant Boi el 2013, 2014, 2015 i 2016, amb l'Atlético San Sebastián el 2018 i amb el CBS Rivas el 2019 i 2020.

## Palmarès internacional

En l'àmbit internacionalha jugat a les lligues de la República Txeca i Itàlia. A la República Txeca va formar part del Eagles Praha (2011) i Zraloci Ledenice (2013). A Itàlia va jugar a l'Old Parma (2014), al Caserta Softball (2018) i al Sestese (2019). Va ser dues vegades campiona de la Liga A2 d'Itàlia amb el Caseta (2018) i La Sestese (2019).

## Selecció espanyola

Amb la selecció espanyola sub 22 va guanyar la medalla de bronze al Campionat d'Europa de 2008. Amb la selecció absoluta va ser cinquena del Campionat d'Europa de 2019.

## Carrera científica professional

Beatriz Parejo té un doctorat en Bioquímica i Biologia Molecular per la Universitat de Saragossa l'any 2023.
El 2024 va ser reconeguda als III Premis Aseica (Associació Espanyola d'Investigació sobre el Cáncer) com una de les 25 guanyadores al impuls de vocacions científiques.
Actualment és investigadora postdoctoral a l'Institut d'Investigació Sanitària d'Aragó, en l'àmbit de la investigació sobre el càncer, específicament en el càncer de pàncrees, sobre aquesta matèria ha dut a terme més d'una cinquantena d'articles i capítols de llibres.

## Referències

* ↑ «Beatriz Parejo Alonso | enciclopedia.cat». [Consulta: 9 març 2023].
* ↑ «Beatriz Parejo anuncia la seva retirada». LHDigital. [Consulta: 3 març 2024].
* ↑ «Jugadoras españolas por el Mundo» (en castellà). Real Federación Española de Beisbol i Softbol. Arxivat de l'original el 2023-03-09. [Consulta: 9 març 2023].
* ↑ «La doble competición de Beatriz Parejo: jugadora de sóftbol e investigadora sobre cáncer de páncreas» (en castellà), 14-09-2020. [Consulta: 9 març 2023].
* ↑ «Google Acadèmic». [Consulta: 19 març 2025].

## Enllaços externs

* Entrevista a Beatriz Parejo Alonso (castellà)
# Galetes entre llocs

Galetes entre llocs (cross-site cooking en anglès), cada lloc ha de tenir les seves pròpies galetes, de manera que un lloc "dolent.net" no tingui la possibilitat de modificar o definir galetes d'un espai com "bo.net". Les vulnerabilitats cross-site cooking dels navegadors permeten a llocs maliciosos trencar aquesta regla general. Aquest fet, és similar al de la falsificació de galetes, però l'atacant s'aprofita d'usuaris benintencionats amb navegadors vulnerables, en lloc d'atacar al lloc web directament. L'objectiu d'aquests atacs pot ser realitzar una fixació de sessió, és a dir, un robatori de sessió en un lloc web.
Galetes entre llocs són un tipus d'Exploit del navegador que permet a l'espai atacant establir una galeta per un navegador dins del domini galeta d'un altre servidor. Poden ser utilitzades per realitzar atacs de fixació de sessió, com un espai perjudicial pot fixar l'identificador de sessió galeta d'algun altre lloc.
Altres escenaris possibles d'atac poden ser: l'atacant ha de saber sobre una vulnerabilitat de seguretat d'un servidor, com per exemple que és explotable fent servir una galeta. Però, si aquesta vulnerabilitat de seguretat requereix, per exemple, una contrasenya d'administrador que l'atacant no coneix, les galetes d'entre llocs poden ser utilitzades per enganyar a usuaris innocents al realitzar l'atac de forma inintencionada.
El concepte de galetes entre llocs, és similar a XSS, XSRF, XST, scripting entre zones, etc., que envolta l'habilitat de moure dades o codis entre diferents espais web (o en alguns casos entre correu electrònic o missatges instantanis). Aquest problemes estan lligats al fet que un navegador web és una plataforma compartida per diferents aplicacions, espais i informacions. Només les fronteres lògiques de seguretat sustentades per navegadors asseguren que un espai no pot corrompre o robar dades d'un altre. Tanmateix, un exploit del navegador com les galetes entre llocs, poden ser utilitzats per moure coses entre les fronteres de la seguretat lògica.

## Enllaços externs

* Cross Site Cooking Arxivat 2017-06-11 a Wayback Machine.. SecuriTeam
# Bonifaci

Bonifaci és el nom dels següents personatges:
* Papa Bonifaci I
* Papa Bonifaci II, Papa i sant
* Papa Bonifaci III, Papa
* Sant Bonifaci IV, Papa
* Bonifaci V, Papa
* Bonifaci VI, Papa
* Bonifaci VII, Papa
* Bonifaci VIII, Papa
* Bonifaci IX, Papa
* Sant Bonifaci de Lausana
* Sant Bonifaci de Tars
* Sant Bonifaci de Cartago
* Sant Bonifaci d'Adrumetum
* Sant Bonifaci màrtir
* Sant Bonifaci de Roma
* Sant Bonifaci d'Escòcia
* Beat Bonifaci de Savoia
* Bonifaci de Fulda, apòstol d'Alemanya
* Bonifaci I de Toscana
* Bonifaci II de Toscana
* Bonifaci III de Toscana
* Bonifaci I de Montferrat
* Bonifaci II de Montferrat
* Bonifaci III de Montferrat
* Bonifaci IV de Montferrat
* Bonifaci d'Àfrica, comes romà i sobirà d'Àfrica
* Bonifaci de Savona, senyor italià del segle xi tronc dels marquesos d'Incisa, Saluzzo, Busca, Ceva, Cortemiglia, Savona, Carretto i Loreto.
* Bonifaci (família), família veronesa que va produir alguns pintors notables.
* Bonifaci, nom usat per la família d'escultors Bonifaç.
* Bonifaci de Castel·lana, trobador
# Picathartes

Picathartes és l'únic gènere d'ocells de la família dels picatàrtids (Picathartidae).

## Taxonomia

Segons la Classificació del Congrés Ornitològic Internacional (versió 12.2, juliol 2022) aquest gènere està format per dues espècies:
* Picathartes gymnocephalus - picatarta collblanc.
* Picathartes oreas - picatarta collgris.

## Referències

* 1 2 «Australasian robins, rockfowl, rockjumpers, Rail-babbler» (en anglès). IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 568. ISBN 978-84-16728-37-4.
# Pronasoona

Pronasoona és un gènere d' aranyes araneomorfes de la subfamília Erigoninae, dins de la família Linyphiidae . Es troba al sudest d'Àsia.

## Llista d'espècies

Segons The World Spider Catalog 12.0:
* Pronasoona aurata Millidge, 1995
* Pronasoona sylvatica Millidge, 1995

## Enllaços externs

* a ION
* Nomenclator Zoologicus
# Pronasoona

Plantilla:Infotaula d'esser viu Pronasoona és un gènere d' aranyes araneomorfes de la subfamília Erigoninae, dins de la família Linyphiidae . Es troba al sudest d'Àsia.

## Llista d'espècies

Segons The World Spider Catalog 12.0:
* Pronasoona aurata Millidge, 1995
* Pronasoona sylvatica Millidge, 1995

## Referències

* ↑ Platnick, 2011 : The world spider catalog (American Museum of Natural History).

## Enllaços externs

* a ION (anglès)
* Nomenclator Zoologicus (anglès)
# Metolius

Metolius és una població dels Estats Units a l'estat d'Oregon. Segons el cens del 2000 tenia 635 habitants.

## Demografia

Segons el cens del 2000, Metolius tenia 635 habitants, 214 habitatges, i 161 famílies. La densitat de població era de 598 habitants per km².
Dels 214 habitatges en un 40,7% hi vivien nens de menys de 18 anys, en un 57% hi vivien parelles casades, en un 13,1% dones solteres, i en un 24,3% no eren unitats familiars. En el 21% dels habitatges hi vivien persones soles el 7,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,97 i el nombre mitjà de persones que vivien en cada família era de 3,41.
Per edats la població es repartia de la següent manera: un 35,3% tenia menys de 18 anys, un 6,6% entre 18 i 24, un 31,5% entre 25 i 44, un 15,4% de 45 a 60 i un 11,2% 65 anys o més.
L'edat mediana era de 30 anys. Per cada 100 dones de 18 o més anys hi havia 99,5 homes.
La renda mediana per habitatge era de 32.375$ i la renda mediana per família de 34.028$. Els homes tenien una renda mediana de 30.893$ mentre que les dones 21.607$. La renda per capita de la població era de 11.963$. Aproximadament el 14% de les famílies i el 16,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Metolius». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Metolius». American Fact Finder. Oficina del Cens dels Estats Units, 12-01-2010.
# Agènor (fill de Posidó)

Segons la mitologia grega, Agènor (en grec Ἀγήνωρ, en llatí Ăgēnōr) va ser un rei de Fenícia, fill de Posidó i de Líbia. A través del seu avi, Èpaf, i la seva besàvia, Io, descendia directament de Zeus. Tenia un germà bessó, Belos. Mentre Belos regnava a Egipte, Agènor ho feia a Síria, on regnava sobre Tir i Sidó.
Estava casat amb Telefaassa, i amb ella va tenir tres nois, Cadme, Fènix i Cílix, i una noia, Europa. Després del rapte d'Europa per Zeus, envià els seus fills a trobar-la i els prohibí que tornessin sense ella. Els nois es posaren en marxa, però a mesura que la recerca anava resultant infructuosa, van anar fundant ciutats, en les quals es van establir, a Cilícia, a Tebes, i a Tasos. Fènix s'establí a Fenícia.
Les tradicions diuen coses diferents sobre els fills d'Agènor. Eurípides parla de Cílix, Fènix i Tasos. Pausànias només esmenta Tasos, i Heròdot parla de colònies fenícies establertes a l'illa de Tasos i d'una colònia fundada a l'illa de Tera per Cadme. Diodor de Sicília parla d'una altra colònia fundada per Cadme a l'illa de Rodes. Aquestes llegendes són tradicions locals que recordaven els establiments fenicis en aquells territoris.
De vegades, l'esposa d'Agènor no és Telefaassa, sinó Argíope. I de vegades ho és la seva neboda Antíope, filla de Belos.

## Referències

* ↑ Tant si el nom s'adapta al català a partir del cas recte com de l'acusatiu, el resultat ha d'ésser un nom amb accentuació plana, no pas aguda, atès que els acusatius en grec i llatí, respectivament, són Ἀγήνορα i Ăgēnŏrem.
* ↑ Parramon i Blasco, Jordi. «Agènor». A: Diccionari de la mitologia grega i romana. Barcelona: Edicions 62, 1997, p. 11-12 (El Cangur / Diccionaris, núm. 209). ISBN 84-297-4146-1.
* ↑ «Agènor (fill de Posidó)». Gran Enciclopèdia Catalana. Barcelona: Grup Enciclopèdia Catalana.
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 17. ISBN 9788496061972.
# Uta Abe

Uta Abe (japonès: 阿部詩) (Kōbe, 14 de juliol de 2000) és una judoka japonesa que competeix en la categoria de pes semi lleuger (actualment -52 Kg). Ha participat en 2 Olimpíades, guanyant dues medalles de plata en la prova d'equips mixt i la medalla d'or en la prova individual de -52 Kg als Jocs Olímpics de Tòquio 2020. Juntament amb el seu germà Hifumi Abe, es van convertir en els primers germans que guanyaven 1 medalla d'or cadascú en un mateix dia, per primera vegada en la història dels Jocs Olímpics. A més, ha guanyat 4 medalles d'or en els Campionats del Món.

## Trajectòria professional

Jocs Olímpics :
| Any | Seu | Posició | Categoria |
| 2020 | Tòquio | 1 | -52 Kg |
| 2020 | Tòquio | 2 | Equips mixt |
| 2024 | París | 1/16 final | -52 Kg |
| 2024 | París | 2 | Equips mixt |
| Campionat del Món ||||
| 2018 | Bakú | 1 | -52 Kg |
| 2019 | Tòquio | 1 | -52 Kg |
| 2022 | Taixkent | 1 | -52 Kg |
| 2023 | Doha | 1 | -52 Kg |

## Referències

* ↑ «Perfil oficial» (en anglès). Federació Internacional de Judo. [Consulta: 19 març 2025].
* ↑ «Perfil olímpic» (en anglès). olympics.com. [Consulta: 19 març 2025].
* ↑ «Olympics: Japan's Abe siblings complete historic judo double» (en anglès). Kyodo News, 25-07-2021.
# Alfons II del Congo i Nkondo

Alfons II del Congo i Nkondo va ser governant del regne del Congo en el període posterior a la Guerra Civil del Congo. Era membre de la Casa de Kimpanzu i podria haver estat recolzat en la seva reclamació pel tron per partisans a Soyo. Estava casat amb Ana Afonso de Leão, germana del rei Garcia II del Congo, i a la mort d'António I a la batalla de Mbwila va prendre el tron el novembre de 1665 en el primer d'una sèrie de pretendents per al tron del regne. Però va ser deposat només un mes al seu mandat el desembre de 1665 per Àlvar VII del Congo de la casa Kinlaza. El rei deposat es va veure obligat a fugir a les muntanyes de Nkondo, on va governar en oposició als Kinlaza fins a la seva mort el 1669.

## Referències

* ↑ John K. Thornton « The Kingdom of Kongo, ca. 1390-1678. The Development of an African Social Formation (Le royaume du Kongo, ca. 1390-1678. Développement d'une formation sociale africaine) » dans : Cahiers d'Études Africaines Vol. 22, Cahier 87/88, Systèmes étatiques africains (1982), p. 325-342
# Millersburg (Oregon)

Millersburg és una població dels Estats Units a l'estat d'Oregon. Segons el cens del 2000 tenia 651 habitants.

## Demografia

Segons el cens del 2000, Millersburg tenia 651 habitants, 263 habitatges, i 179 famílies. La densitat de població era de 56,4 habitants per km².
Dels 263 habitatges en un 30,4% hi vivien nens de menys de 18 anys, en un 59,3% hi vivien parelles casades, en un 6,1% dones solteres, i en un 31,6% no eren unitats familiars. En el 25,1% dels habitatges hi vivien persones soles el 8,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,98.
Per edats la població es repartia de la següent manera: un 24,4% tenia menys de 18 anys, un 6% entre 18 i 24, un 29,3% entre 25 i 44, un 29% de 45 a 60 i un 11,2% 65 anys o més.
L'edat mediana era de 37 anys. Per cada 100 dones de 18 o més anys hi havia 103,3 homes.
La renda mediana per habitatge era de 35.469$ i la renda mediana per família de 48.393$. Els homes tenien una renda mediana de 35.909$ mentre que les dones 25.625$. La renda per capita de la població era de 16.964$. Aproximadament el 7,1% de les famílies i el 8,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Millersburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Millersburg». American Fact Finder. Oficina del Cens dels Estats Units, 12-01-2010.
# Colby (Wisconsin)

Colby és una població dels Estats Units a l'estat de Wisconsin. Segons el cens del 2000 tenia 1.616 habitants.

## Demografia

Segons el cens del 2000, Colby tenia 1.616 habitants, 623 habitatges, i 423 famílies. La densitat de població era de 421,6 habitants per km².
Dels 623 habitatges en un 33,5% hi vivien nens de menys de 18 anys, en un 55,9% hi vivien parelles casades, en un 8% dones solteres, i en un 32,1% no eren unitats familiars. En el 28,4% dels habitatges hi vivien persones soles el 19,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,96.
Per edats la població es repartia de la següent manera: un 25,1% tenia menys de 18 anys, un 6,7% entre 18 i 24, un 25,4% entre 25 i 44, un 18,5% de 45 a 60 i un 24,2% 65 anys o més.
L'edat mediana era de 40 anys. Per cada 100 dones de 18 o més anys hi havia 82,2 homes.
La renda mediana per habitatge era de 34.318 $ i la renda mediana per família de 41.685 $. Els homes tenien una renda mediana de 30.530 $ mentre que les dones 21.806 $. La renda per capita de la població era de 16.137 $. Aproximadament el 3,7% de les famílies i el 7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Colby» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- Colby». American Fact Finder. Oficina del Cens dels Estats Units, 12-01-2010.
# Greendale (Wisconsin)

Greendale és una població dels Estats Units a l'estat de Wisconsin. Segons el cens del 2000 tenia 14.405 habitants.

## Demografia

Segons el cens del 2000, Greendale tenia 14.405 habitants, 6.011 habitatges, i 4.207 famílies. La densitat de població era de 993,2 habitants per km².
Dels 6.011 habitatges en un 27,7% hi vivien nens de menys de 18 anys, en un 58,5% hi vivien parelles casades, en un 8,8% dones solteres, i en un 30% no eren unitats familiars. En el 26,9% dels habitatges hi vivien persones soles el 13,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,88.
Per edats la població es repartia de la següent manera: un 22,4% tenia menys de 18 anys, un 6% entre 18 i 24, un 23,7% entre 25 i 44, un 27,9% de 45 a 60 i un 20,1% 65 anys o més.
L'edat mediana era de 44 anys. Per cada 100 dones de 18 o més anys hi havia 84,9 homes.
La renda mediana per habitatge era de 55.553 $ i la renda mediana per família de 65.071 $. Els homes tenien una renda mediana de 47.534 $ mentre que les dones 31.576 $. La renda per capita de la població era de 28.363 $. Aproximadament el 3% de les famílies i el 3,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Greendale» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Greendale». American Fact Finder. Oficina del Cens dels Estats Units, 12-01-2010.
# Hobart (Wisconsin)

Hobart és una població dels Estats Units a l'estat de Wisconsin. Segons el cens del 2000 tenia 5.090 habitants.

## Demografia

Segons el cens del 2000, Hobart tenia 5.090 habitants, 1.717 habitatges, i 1.468 famílies. La densitat de població era de 59,3 habitants per km².
Dels 1.717 habitatges en un 40,8% hi vivien nens de menys de 18 anys, en un 75,4% hi vivien parelles casades, en un 6,5% dones solteres, i en un 14,5% no eren unitats familiars. En el 10,7% dels habitatges hi vivien persones soles el 4,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,96 i el nombre mitjà de persones que vivien en cada família era de 3,2.
Per edats la població es repartia de la següent manera: un 29,8% tenia menys de 18 anys, un 5,8% entre 18 i 24, un 25,7% entre 25 i 44, un 31,2% de 45 a 60 i un 7,5% 65 anys o més.
L'edat mediana era de 39 anys. Per cada 100 dones de 18 o més anys hi havia 96,4 homes.
La renda mediana per habitatge era de 69.034 $ i la renda mediana per família de 76.626 $. Els homes tenien una renda mediana de 49.813 $ mentre que les dones 30.458 $. La renda per capita de la població era de 29.059 $. Aproximadament el 4,1% de les famílies i el 6,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hobart» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- Hobart». American Fact Finder. Oficina del Cens dels Estats Units, 12-01-2010.
# Mattan I

Mattan I (864 aC - segle IX aC) va governar Tir des de 829 aC fins a 821 aC, succeint el seu pare Baal-Eser II (Balbazer II) de Tir i Sidó.
Va ser el pare de Pigmalió, rei de Tir (831-785 aC), i de Dido. Pot ser la mateixa persona que el personatge de Belus II de l'Eneida de Virgili. En aquesta obra, Pigmalió és fill de Belus, i germà de cor cruel de Dido, que mata en secret Siqueo, marit de Dido, per ànsia d'or.
La informació primària relativa a Matan I prové d'una cita de Flavi Josep sobre l'autor fenici, Menandre d'Efes, en Contra Apió I.18. Aquí es diu que, Badezorus (Baal-Eser II) "va ser succeït per Matgenus (Matan I), el seu fill: va viure trenta-dos anys, i va regnar nou anys: li va succeir Pigmalió."
Dates alternatives per al seu regnat, del 829 al 821 aC, es donen a l'obra de Frank Cross i d'altres erudits que prenen el 825 aC com la data de la fugida de Dido del seu germà Pigmalió, després de la qual va fundar la ciutat de Cartago el 814 aC. Per a aquells que situen el setè any de Pigmalió el 814 aC, és a dir, el mateix any que Dido va deixar Tir, les dates de Mattan i Pigmalió seran onze anys després.

## Referències

* 1 2 David Wilkinson. «The Power Configuration Sequence of the Central World System, 1500–700 BC» (en anglès). Department of Political Science University of California, Los Angeles. Arxivat de l'original el 3/3/2012. [Consulta: 28 juliol 2021].

## Vegeu també

* Llista de reis de Tir
* Belos (pare de Dido)
# Palmer (Tennessee)

Palmer és una població dels Estats Units a l'estat de Tennessee. Segons el cens del 2000 tenia 726 habitants.

## Demografia

Segons el cens del 2000, Palmer tenia 726 habitants, 305 habitatges, i 207 famílies. La densitat de població era de 53,3 habitants/km².
Dels 305 habitatges en un 22,6% hi vivien nens de menys de 18 anys, en un 51,5% hi vivien parelles casades, en un 13,1% dones solteres, i en un 32,1% no eren unitats familiars. En el 28,5% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,93.
Per edats la població es repartia de la següent manera: un 21,3% tenia menys de 18 anys, un 6,5% entre 18 i 24, un 26,9% entre 25 i 44, un 27,5% de 45 a 60 i un 17,8% 65 anys o més.
L'edat mediana era de 41 anys. Per cada 100 dones de 18 o més anys hi havia 94,2 homes.
La renda mediana per habitatge era de 19.167 $ i la renda mediana per família de 23.929 $. Els homes tenien una renda mediana de 29.167 $ mentre que les dones 17.292 $. La renda per capita de la població era de 10.251 $. Entorn del 23,8% de les famílies i el 27,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Palmer». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Palmer». American Fact Finder. Oficina del Cens dels Estats Units, 12-01-2010.